**UNESCO Läänemere Projekti õpetajate seminar Aegna saarel 27.-28.05 2017**

**Laupäev, 27.05**

09:30 Kogunemine Tallinna kalasadamasse

10:00  Tallinn-Aegna laev „Vesta“ väljub kalasadamast

11:00 Saabumine Aegna saarele ja jalutamine looduskeskusesse (1 km) ning majutamine kämpingutesse ning seminari kava/teemade tutvustamine

12:00 Lõuna Aegna loodusmajas

13:00 Aegna ekskursioon: kohalik elanik Hugo Udusaar „Elu võimalikkusest väikesaarel"

16:00 Paus teejoomiseks ja suupisteteks

16:30 Aegna loodusmaja programmide tutvustus (Eliko Petser).

Ökomärgise „Sinilipp“ tutvustus (Reet Vaiksalu).

18:00 Õhtusöök

19:00 BSP õpetajate inspireerivad lood ja praktiliste kogemuste jagamine (Tiina Sõber, KJPG, Peterburi vee kvaliteedi konverentsist)

21:00 Saunamaja kasutamine

23:00 Öörahu

**Pühapäev, 28.05**

6:30 Väliprogramm: Aegna saare linnustik (Vilja Padonik ja Aire Orula)

8:00 Hommikusöök

9:00 Töötuba: Ülemaailmsed jätkusuutliku arengu eesmärgid, nende seosed BSP tegevustega ja projektõppe sidumine ainekavaga (head näited, kuidas veel saaks ja murekohad)

10:45 Sirutuspaus

11:00 Töötuba: BSP ja UNESCO ühendkoolide koostöövõimalused tuleval perioodil (Get Climate Ready, Kanada konverentsi nopped)

11:45 Sirutuspaus

12:00 Töötuba: BSP koolide koostöö Eestis ja välismaal (BSP sõpruskoolid, Taani laager, Saksamaa konverents, teised partnerid ja uued projektiideed, KIK, ERASMUS+, Nordplus)

13:00 Lõuna

14:00 Töötuba: Riiklike programmikoordinaatorite tutvustamine ja programmidest ülevaate andmine/saamine (Eesti koolide osalusraportid ja välismaa koolide osalus)

15:00 Töötuba: Õpilaste BSP laagri korraldamine augustis (ideede kogumine, õpilaste kaasamine)

16:30 Õhtusöök ja **seminari lõpetamine (koolitustunnistused)**

**18:30 Start loodusmaja juurest sadama suunas**

18:30 Aegna-Tallinn laev väljub sadamast

19:30 saabumine Tallinnasse ja sealt kodudesse omal käel (sõiduautoga tulijatel palun märku anda, et saaks autokohti jagada).

**BSP õpetajate seminari korraldamist rahastab Haridus- ja Teadusministeerium ning toetab Tallinna Keskkonnaamet.**

**SEMINARI KOKKUVÕTE:**

**Osalejad:**

|  |  |  |
| --- | --- | --- |
| 1. | Helgi Muoni | Kristjan Jaak Petersoni Gümnaasium |
| 2. | Vilja Padonik | Rakvere Põhikool |
| 3. | Tiina Gashkov | Jõhvi Põhikool |
| 4. | Karin Keert | Viimsi Kool |
| 5. | Anri Kivil | Tallinna Arte Gümnaasium |
| 6. | Külli Relve | Audentes  |
| 7. | Kristel Kotsar | Tallinna Sikupilli Lasteaed |
| 8. | Kadri Kabel | Jüri gümnaasium |
| 9. | Tiina Sõber | Krisjan Jaak Petersoni Gümnaasium |
| 10. | Marje Loide | Lihula Gümnaasium |
| 11. | Anne-Ly Lään | Tallinna 21. Kool |
| 12. | Daisy Kärner | Pärnu Ülejõe Põhikool |
| 13. | Sirje Janikson | Tartu Loodusmaja |
| 14. | Gedy Siimenson | Tartu Loodusmaja |
| 15. | Aire Orula | Tartu Loodusmaja |
| 16. | Helen Tuusti | Sagadi Looduskool |
| 17. | Reet Vaiksalu | Tallinna Keskkonnaamet |
| 18. | Eliko Petser | Aegna Loodusmaja |
| 19. | Jakob Kivil | Tallinn |
| 20. | August Kivil | Tallinn |
| 21. | *Riina Otsus* | *Tallinna 21. Kool (ei jõudnud)* |
| 22. | *Siret Pung* | *Kadrina Keskkool (ei jõudnud)* |
| 23. | *Linda Metsaorg* | *Eru Lahe Rannarahva Selts (ei jõudnud)* |
| 24. | *Heli Stroom* | *Tallinna Mustamäe Gümnaasium (ei jõudnud)* |
| 25. | *Elis Martinson* | *(ei jõudnud)* |

**Töötubade tulemusena sai kirja pandud ja arutletud järgmisi teemasid:**

1. **Töötuba: Ülemaailmsed jätkusuutliku arengu eesmärgid, nende seosed BSP tegevustega ja projektõppe sidumine ainekavaga.**

KUIDAS BSP KOOLIPERE SAAKS PANUSTADA KESTLIKU ARENGU EESMÄRKIDE SAAVUTAMISSE AASTAKS 2030?

**Eesmärk 1 – kaotada kõikjal vaesus:**

Õpetajad saavad aidata noortel suvel tööd leida ning õpetada neile vajalikke oskusi, et iga noor saaks enda potentsiaali realiseerida ja leiaks väärilise töökoha. Mis puudutav vaesemaid riike, siis BSP õpetajad saavad luua fundraisinguid, millega koguda raha ning soetada läbi MTÜ Mondo poolt toetatavaid tegevusi Ghanas, Keenias. Näiteks annetada lesknaisele kitsesid, mille tallede abil saavad naised maksta oma laste hariduse eest ja tuua lisasissetulekut omaperele. Kuivaja, võib soetada ka koolitarvikuid või luua ise koos õpilastega abistavaid õppematerjale.

**Eesmärk 2 – kaotada näljahäda:**

Õpetame läbi BSP programmide kestlikku põllumajandust, arvestame üritusi luues kohaliku päritolu toiduga või valime Fairtrade tooteid. Soome ise vaid nii palju kui vaja ning ostame õiglast toidukaupa. Toetame BSP õpetajate koolitusi ning võimalusel saadame õpetajaid UNESCO ERK ja MTÜ Mondo vahendusel vabatahtlikuma arenguriikidesse, et seal haridustaset tõsta ning õpetada edasi oskusi ettevõtlusest jms.

**Eesmärk 3 - tervislikumad eluviisid ja kõigile ligipääs kvaliteetsele arstiabile:**

Toetada koolides tervisliku puuvilja ja piima jagamist. Teavitada lapsevanemaid vaktsineerimise olulisusest. Suunata õpilasi arstiõpingutele. Väärtustada oma tegevustes tervislikke eluviise – üritustele valida kvaliteetne toit ja planeerida piisavalt õues viibimise aega ning liikumist.

**Eesmärk 4 - kaasav, kvaliteetne ja jätkusuutlikku arengut toetav haridus kõigile:**

Jätkata BSP hariduslike tegevustega ning levitada meie kogemusi veelgi enam. Võtta pagulaslapsi koolidesse vastu ja neid kvaliteetselt õpetada. Luua MTÜ Mondo, UNESCO ERK, Välisministeeriumi ja teiste rahvusvaheliste koostööpartnerite vahendusel Eesti-Aafrika sidemeid kooliõpilaste ja - õpetajate vahel, kes teineteiselt õppida/teineteist õpetada saaksid. Looduskeskused saavad pakkuda mitteformaalset keskkonnaharidust erinevates keeltes. Kõik koolid ja looduskeskused saavad kaasajastada oma õppekavasid vastavate eesmärkide toetamiseks. BSP koolide võrgustikku saab kasutada üksteise toetamiseks ja ühiselt arenemiseks.

**Eesmärk 5 – naistele ja tüdrukutele senisest suuremad õigused ja võimalused ühiskonna arengu edendajatena:**

Õpetada märkama diskrimineerimist, juhtida kooliõpetajana tähelepanu võrdõiguslikkuse teemalistes aruteludes osalemiseks, julgustada nii tüdrukuid kui poisse realiseerima oma potentsiaali ja unistusi. Kaasata BSP õpilaslaagritesse võrdselt nii poisse kui tüdrukuid. Oma koolis võib korraldada heategevuslikke kohvikuid, et koguda raha mõne Aafrikas elava noore naise värke ettevõtte toetamiseks.

**Eesmärk 6 – kõigile puhas joogivesi, ligipääs vetsudele ja pesemisvõimalustele:**

Õpetada BSP temaatika vahendusel üldist veeringlust, puhta veeressursi ebaühtlast jaotumist maakeral, merevee reostumist mikroplastikuga ja hormoonravimitega, vee tarbimisest tulenevaid vee kvaliteedi muutusi ja sellega kaasnevaid probleeme keskkonnas ning ühiskonnas. Õpetada reoveetehnoloogiate kasutamise eeliseid ja puudusi ning suunata tulevast põlvkonda probleemile lahendusi otsima. Teha ühispöördumine EV valitsuse poole, et rakenduks „kanalisatsioonimaks“ ning rohetehnoloogiate doteerimine (arenguabi rikastelt riikidelt vaesematele). BSP võrgustik võiks lisaks Haridus- ja teadusministeeriumile koostööd teha ka Keskkonnaministeeriumiga ning neis asjus sõna sekka öelda.

**Eesmärk 7 – taskukohane, töökindel, kestlik ja nüüdisaegne energia kõigile:**

Õpetada noortele energia kokkuhoidu ja erinevaid energia füüsikalisi omadusi, mille abil neis teema vastu huvi äratada – saata õpilased BSP St. Peterburi energia- ja Läänemere-teemalisele konverentsile aastal 2018 oma seisukohti esitama. Jagada häid kohemusi loodusmajadelt üldhariduskoolidele (päikesepaneelide kasutamine, rohelise kontori juurutamine). Koolides saaks luua nn Rohelise kontori meeskond, mis koosneks nii haldusjuhist, huvitatud õpetajatest ja õpilastest, kes üheskoos hakkaksid leidma lahendusi kooli „rohelisemaks“ muutmisele (juurutada UNESCO soositud „whole-school approach“ mudelit).

**Eesmärk 8 – kestlik majanduskasv ja inimväärne töö kõigile:**

Õpetajad saavad aidata noortel suvel tööd leida ning õpetada neile vajalikke oskusi, et iga noor saaks enda potentsiaali realiseerida ja leiaks väärilise töökoha. BSP laagrid ja uurimistöö teemad ning programmid ja veebiviktoriin (auhindadena) võiks noori kokku viia võimalike tulevaste tööandjatega ning korraldada erinevaid töövarjupäevasid, et noored saaksid varakult aimu tööinimese elust-olust ja tööturul nõutavatest oskustest, mida endas arendada. Ühiselt noortega saab õpetaja vastu võtta otsuseid ja need klassi seinale üles panna – ühine nõusolek, et ei tarbi kiirmoodi, eelistame kohalikku käsitööd, tarbime loodussõbralikke värve jne.

**Eesmärk 9 – keskkonnasõbralik tööstus ja ettevõtlus ning ligipääs internetile ka vaesemates riikides:**

Õpilasetele saab õpetada, millele majandus põhinev, kuidas ümber käia rahaga, kuidas alustada ettevõtlusega ning mis on sotsiaalne ja õiglane ettevõtlus jne. Haridusega aidata noortel ettevõtjatel märkama arengumaade potentsiaali IT firmade loomiseks ning selle vahendusel saame kaudselt toetada nt Aafrika elanike internetile ligipääsu.

**Eesmärk 10 – vähem ebavõrdsust riikide sees ja riikide vahel:**

Ebavõrdsus kipub süvenema, sest praegune majanduskasvu mudel soosib rikkamaid. Ressursid pole võrdselt jaotatud ja puhta looduskeskkonna väärtustamine on madal – läbi BSP tegevuste peaks seda teadvustama ka õpilastele ning kasvatama looduskeskkonna suhtes hoolivaid väärtusi. Oma tarbimismustrite muutmine, toetamaks riike, kelle olukord on kehvem.

**Eesmärk 11 – hästi planeeritud, turvalised ja keskkonnasõbralikud linnad.**

Igal koolil oma aed, kus õppida looduse väärtustamist ja saab kokatädidele maitserohelist kasvatada. Aed võib ju olla ka katusel? Rohelised linnad tuleb teha linnaplaneerimise prioriteediks, et iga pere saaks katusel kasvatada omale maitsetaimi (maailmas on palju häid rohelise linna eeskujusid). Saame sõita jalgrattaga ja ühistranspordiga ning kaasata õpilasi otsustusprotsessidesse ning õpetame neid sellistes planeerimisküsimustes kaasa rääkima. (Tartus on kogukonnaedade näiteid palju – Karlova, Supilinn jne.)

**Eesmärk 12 – tarbime ja toodame keskkonnasõbralikult ja õiglaselt:**

BSP üritustel ja BSP koolisisestel üritustel valime kaupu, teenuseid, mis tagavad õiglase tasu töötajatele ning ei kahjusta looduskeskkonda (pakendivaba, kodumaine, hooajaline ja vastavate märgistega kaup). Väärtustame õpetaja ametit ja näitame õpilastele oma tegudega eeskuju ning õpetame väärtustama õiglust ja keskkonnasõbralikkust!

**Eesmärk 13 – kliimamuutustega tegelemine ja kohanemine:**

Bill ja Melinda Gates Foundation: <http://www.gatesfoundation.org/>, Õpetame oma õpilastele kliimat mõjutavaid tegureid ja nende seoseid inimtegevusega. Teadvustame läbi Läänemere keskkonna ja ümbritsevate riikide olukordade kliimamuutustega kohanemise olulisust ning uurime üheskoos võimalikke lahendusi. BSP võiks UNESCO materjalide põhjal luua oma kliimaprogrammi, mis integreeritult käsitleks nii energiat, transporti, tarbimist, põllumajandust, metsandust, kalandust jne.

**Eesmärk 14 – kaitseme merd saastumise eest ja tegutseme jätkusuutlike kalavarude nimel:**

BSP laagrid ja programmid õpetavad noortele mere ökosüsteemi teenuste väärtustamist ning teadvustamist, mis ühe või teise veelooma liigiga parasjagu toimub (nt tuunikala). Saab rääkida toitumis- ja tarbimisvalikutest (nt kassitoit võib samuti tuunikala sisaldada jne) ning toetada EV valitsuse selliseid otsuseid, mis samuti mereressursse väärtustavad ning tõsta häält ebapopulaarsete poliitiliste otsuste korral. Iga BSP kool saab teha korraldusi oma koolisööklas just vastavalt ja lasta õpilastel endal koolikohvikusse vastavad teavitavad sildid/näituse tekitada või kogukonnaüritustel oma ideid ja teadmisi levitada. *Heli Stroomil oli idee tekitada BSP-le ka kalanduse/kalastuse programm, millega seda teemat saaks süvitsi uurida.*

**Eesmärk 15 – kaitseme looduse mitmekesisust metsadest ja mägedest kuni rabadeni.**

BSP programmide (õhk, jõgi, rannik, kevad, linnud jne) abil anda integreeritud teaduslik teadmine, et mere kaitse algab igaühe kodust ning olenemata sellest, kas BSP kool asub mandri siseosas või rannikul, saavad kõik panustada. Vb on BSP programmide juurde vaja teadlikkult luua märgalade teema ja nende seosed välja tuua. BSP koolide ühispöördumine näiteks KKM-sse, et meie metsaraie tingimused uuesti üle vaadataks! Keskkonnahariduslikud programmid lasteaedadest gümnaasiumini on olulised selle probleemi vähendamiseks!

**Eesmärk 16 – edendame inimõigusi ja demokraatiat – leiame viise korruptsiooni vähendamiseks:**

BSP koolid on UNESCO ühendkoolide võrgustikus ning saavad astuda ka UNESCO kooliks ning osaleda ÜRO simulatsioonidel ning õpetada noortele kaasava planeerimise ja kaasava poliitika alustalasid. Teadvustame inimõigusi, kooskõlas planeet Maa õigusele säilitada oma mitmekesisus.

**Eesmärk 17 –toetame vaesemaid riike ja teeme üleilmset koostööd ühiste eesmärkide saavutamiseks:**

BSP koolid saavad jätkata rahvusvaheliste ühisprojektide loomist nii õpilaste laagriteks kui ka õpetajate ja koolijuhtide seminarideks koostöös UNESCO ühendkoolidega. Meil on tublid koostööpartnerid ka Jaapanist, Indiast, Indoneesiast, Lõuna-Koreast, kes on huvitatud koostöö arendamisest. Toidupank ja annetused on ajutised abid, kuid Eesti vaesemale rahvale oluline abi. On hea kui BSP laagrites saab alati ka midagi head kodukoha heaks ära teha (talgud). On oluline, et BSP üritustel ja avalikkusele suunatud üritustel osaleks ka MTÜ Mondo või UNESCO ERK inimesi ja teisi sarnaste eesmärkidega organisatsioone, et nad saaksid oma tegevusi tutvustada laiemalt.

1. **Töötuba: BSP ja UNESCO ühendkoolide koostöövõimalused tuleval perioodil (Get Climate Ready, Kanada konverentsi nopped)**

MISSUGUSED SUUNAD ON VÕETUD MUJAL MAAILMAS JA KUHU BSP SUUNDUMAS ON?

* Getting Climate Ready programm: <https://aspnet.unesco.org/en-us/Documents/Plenary%20Session%204%20Diana%20BORR%C3%81S%20PORRAS%20Getting%20Climate%20ready.pdf>, <http://unesdoc.unesco.org/images/0024/002467/246740e.pdf>. See programm tõlgitakse ka eesti keelde ning UNESCO ühendkoolide koordinaator jagab seda meiega ning saate koolitöö rikastamiseks kasutada. Selle põhjal on BSP rahvusvahelised koordinaatorid Venemaalt, Saksamaalt ja Taanist otsustanud luua BSP teemadele tugineva kliimamuutuste-energia kombineeritud programmi. Eks näis, millal ja kuidas neil õnnestub.
* UNESCO Kanada konverentsi noppeid lugemiseks ja kasutamiseks koolitöös: <http://bsp.teec.ee/uudised/>
* Plaanime rohkem ühisüritusi ning UNESCO ühendkoolide-BSP koolideks olemise raamistik on uuendatud. Kirja manuses on raamistik eraldi kaasas, aga leitav ka siit: <http://www.unesco.ee/public/documents/Raamistik.pdf>. Plaan on UNESCO ühendkoolide koolijuhtide tänamise üritusele kaasata ka BSP koolijuhte, et koolipoolset teotust BSP õpetajate tegevuseks hoida ja arendada.
1. **Töötuba: BSP koolide koostöö Eestis ja välismaal (BSP sõpruskoolid, Taani laager, Saksamaa konverents, teised partnerid ja uued projektiideed, KIK, ERASMUS+, Nordplus)**

MISSUGUSED ON BSP KOOLIDE VÕIMALUSED KOOSTÖÖKS?

* BSP võimalike sõpruskoolide kontaktid leiad siit: <http://www.b-s-p.org/about/schools/>. Koolidega võid võtta ühendust ja arendada ühiseid projektiteemasid, õpirände projekte ja veebipõhiseid vestlusi jms. Koostöö korral palume jagada tehtud töö kohta mõned laused ja paar pilti meie Facebook lehel (<https://www.facebook.com/unesco.bsp/?fref=ts>) või saata info BSP Eesti üldkoordinaatorile: gedy.siimensoneec.ee ja tema paneb info kodulehekülgedele üles (<http://www.b-s-p.org/home/> ja <http://bsp.teec.ee/>).
* **Taanis toimub 3.-9.septembril 2017 BSP laager, mille eest Gedy on tasunud 300 EUR ettemakset osalustasudeks.** ***Praegu on minemas Vilja Padonik koos kahe õpilasega, Ragne Aav ja Heliis Vunder. Kõik BSP eelarvest üle jäänud ressursid suunab Gedy nende õpilaste sõidutoatuseks. Kui on veel koole ja õpetajaid, kes sooviksid minna, siis palun andke kiirelt teada (hiljemalt 18.06).*** Osalustasu ühe osaleja kohta on tegelikult 150 eur+ sõidukulud, aga laagris on Eestlaste jaoks kokku maksimaalselt 6 kohta. Vilja ja tema noored teevad kohapeal ise ka ühte töötuba ja seetõttu saavad soodustust osalemistasude pealt. Rohkem infot laagrist: <http://www.b-s-p.org/aaroesummercamp/>, <http://www.b-s-p.org/home/news/6273-international_camp_in_aar%C3%B8_denmark_from_3rd_to_9th_september_2017.html>
* **18.-21.september 2018 toimub Saksamaal (kohas nimega Damp) konverents „Global Citizen 2030“,** kus lähtutakse Agenda 2030 eesmärkidest. Igast riigist oodatakse konverentsi meeskonda paari õpilast, kes tahaksid teha rahvusvahelist organiseerimistööd, korraldustööd. Selle töö saaks ehk esitada kooli praktilise tööna?

***Kas on kellelgi õpilasi (praegused 10 kl. omad), kes 12.kl lõpus oma praktilise töö esitama peaksid ja oleksid huvitatud rahvusvahelise koostööürituse korraldamisest? Anda teada 10.septembriks 2017 Gedy Siimensonile.***

 Konverentsile oodatakse osalema 15 õpilast+õpetajat igast riigist, Osalustasu on 50 eur/inimese kohta. Kandideerimine konverentsil osalemiseks toimub 2017.aasta sügisel rahvuslike koordinaatoritele (Gedy Siimenson tartu loodusmajast kogub motivatsioonikirjad kokku ja teeb valiku 1.märtsiks 2018). Osalejad peaksid ise maksma osalustasu ja sõidukulud, kuid BSP Eesti tegevusi koordineeriv Tartu loodusmaja kindlasti toetab oma BSP tegevuste eelarvest (Haridus- ja Teadusministeeriumi toetusel!).

Konverentsil on kokku 20 erinevat töötuba, milles osalevad nii õpilased kui õpetajad ning ka läbiviijateks on õpetajad ja õpilased.

* **Venemaa käes on BSP rahvusvaheline koordineerimine, mis lõpeb 31.juulil 2018 (Soome kogub jõudu, et siis juhtimine enda kätte võtta).** Venemaa olukord on aga kehv olnud ja paljud rahvusvahelised arendused (sh programmide uuendus) on seisma jäänud ning töötav vaid Eesti-Taani-Saksamaa koostöö toel. Siiski kogub Venemaa koordinaator Stanislav Babich 1.detsembriks kaastöid BSP uudiskirja jaoks. ***Kõik Eesti koolid, kes on BSP teemadega tegelenud ja oskavad seostada tehtut energia teemade ja kliimamuutustega, siis Teie kaastööd on oodatud Gedy Siimensoni kätte 25. novembriks 2017. Word file, nimed alla ja pildid eraldi failidena kaasa.***

Samuti on lootus, et 2018.aasta suvel toimub siiski St. Peterburis BSP rahvusvaheline konverents, kus õpilased saavad esitada energia-Läänemere-kliimamuutuste seoseid käsitlevaid töid.

* Eesti (Gedy), Taani, Rootsi, Leedu, Isalndi, Soome õpetajad on alustanud uue Nordplus Junior projekti kavandamist, et korraldada 3 rahvusvahelist BSP laagrit ajavahemikus 2018-2020. Gedy hoiab BSP õpetajaid kursis, kuid kõik õpetajad, kes tahaksid olla seotud ka planeerimisse ja projektirahade taotlemise protsessi, on oodatud kontakteeruma Gedyga otse. Projekt esitatakse 2018.a. märtsis ning rahastusotsus saadakse juuniks 2018.
* ERASMUS+ pakub võimalusi õpetajate õpirände projektideks, millega Gedy samuti üritab BSP õpetajaid teiste õpetajate juurde kogemusi vahetama saata. Iga kool, kellel on projektijuht või projekte kirjutav huvijuht, õpetaja, võiks samuti neid variante uurida:

<http://adm.archimedes.ee/erasmusplus/> Õpetajad saaksid osaleda rahvusvahelistel koolitustel ja näiteks noortekohtumiste programmi vahendusel saaks Jõhvi ja Narva kooliõpilased ühiseid laagreid korraldada näiteks Põlva või Lihula vms koolidega, et õppida nii eesti kui vene keelt. Hea kokkuvõte kõikidest võimalustest asub siin: <http://noored.ee//wp-content/uploads/2014/12/Erasmuspluss_-Euroopa-Noored.pdf>

* Endiselt tasub koolidel taotleda ka KIK’ist rahastust kooliprogrammide ja õppekäikude korraldamiseks. Linda Metsaorg on väga valmis Teid nõuga aitama, et tallinna rannikul midagi vägevat teha. Ilmselt saaksid Tallinna koolid abi ka Tallinna Keskkonnaametilt (Reet Vaiksalu).
1. **Töötuba: Riiklike programmikoordinaatorite tutvustamine ja programmidest ülevaate andmine/saamine**

KES ON BSP PROGRAMMIDE RIIKLIKUD KOORDINAATORID, MIDA SEE TÄHENDAB BSP KOOLIDELE JA KUIDAS BSP ÕPETAJAID MOTIVEERIDA OSALEMA?

Õpetajatega ühiselt otsustati, et rääkida on vaja teemadest:

1. **MOTIVATSIOON –**

BSP õpetajat motiveerib BSP tegevustes osalema:

* Kokkutulekud erinevates põnevates paikades, kuhu muidu ei satu
* Suhtlemine ja kogemuste, meetodite jagamine teiste õpetajatega
* Tasustamine koolide poolt lisatasude osas, või sõidukompensatsioon BSP seminaridele, laagritesse
* Koolidel on oluline olla pildil – iga-aastased tänukirjad koolidirektorile, et BSP tegevustes osalevad ja tänada õpetajaid ning õpilasi
* Rahvusvaheliste sõitude, õppekäikude võimalused
* Samade huvidega inimeste suhtlusring
* Erinevad motivatsioonipaketid (õp seminaridel jne)
* Ainekavadesse integreerimise abi (matkapäevad jne) ja õppematerjalid ning uusimiseks vajalikud vahendid (nt luua BSP põhiste tunnikavade loomise konkurss ja pakkuda auhindades erinevaid Vernier või Arduino vahendeid)
* Spetsialistide kaasamine laagritesse ja seminaridesse, kellelt õpetajad täiendkoolitusena õppida saaksid

BSP koolide õpilasi motiveerib osalema:

* Entusiastlikud BSP õpetajad, kes oskavad kaasata
* Erinevad konkursid ja auhinnad
* Rahvusvaheliste sõidud ja projektis osalemised
* Nutividinate kasutamine millekski põnevaks
* Laagrid, ühisüritused ja tasuta toit
* Hea seltskond, omasugused koos, emotsiooniderohke tegevusprogramm
* Tutvumine positiivsete ja entusiastlike spetsialistidega
* Pakkuda fenoloogia programmi algkoolidele ja lasteaedadele ning juurde põmida erinevaid Läänemere ja maailmahariduse teemalisi mänge. BSP teha avatuks ka nooremale sihtgrupile.

**2) PROGRAMMID –**

BSP rakendab nüüd programmide Eesti-sisest koordineerimist, st, et igale aktiivsele programmile määrab BSP üldkoorinaator (Tartu loodusmaja) ühe Eestis samal alal edukalt tegutseva inimese, kellele BSP eelarvest saab tasuda väikest tasu tehtud töö (kutsed koolidele programmis osalemiseks, meeldetuletused osalejatele, raportite kogumine nii veebiversioonist kui paberkandajal ja avalikkusele suunatud kokkuvõtete tegemine peale programmi perioodi, vajadusel BSP kohtumistel või lisakoosolekutel osalemine – Skype vahendusel või silmast silma, programmi arendusmõtete kogumine ja kommunikeerimine üldkoordinaatorile, vajadusel BSP laagrites programmi töötubade juhendajaks olemine lisatasude eest) eest.

1. BSP Eesti lindude ökoloogia koordinaatoriks on Linda Metsaorg Eru Lahe rannarahva seltsist, kellele saab loodetavasti tuge pakkuda Tartu loodusmajast Aire Orula juhitud ornitoloogia huviringi noored.
2. BSP rannikuvaatluste koordinaatoriks on Karin Keert Viimsi Koolist (olid ikka nõus?), kellele saab abilisi leida Tallinna Ülikooli üliõpilaste seast (Linda teab paari head kontakti).
3. BSP fenoloogia programmi koordinaatoriks on Marje Loide Lihula Gümnaasiumist.
4. BSP jõgede programmi koordinaator on Annelie Ehlvest Tartu loodusmajast. Jõgede programm on 95 % uuendatud (vajab veel tõlkimist ja vormistamist), kuid sügisest saab juba kasutada – loodame,et juba augustis-septembris BSP õpilaste laagris saame kasutada.
5. Õhu kvaliteedi programmi koordinaator on .. vabatahtlikke? (ehk Gedy ise?)
6. Vee kvaliteedi programmi koordinaator on .. vabatahtlikke? (Helgi pakkus Ronals Laarmani ja Gedy võtab ühendust)
7. Keskkonnamõõdistuste programmi koordinaator on.. vabatahtlikke?

Programmide töölehed on leitavad: <http://bsp.teec.ee/materjalid/>

PROGRAMMIDE PUHUL ON OLULINE, ET…

* Tegemise periood pikeneks
* Anda konkreetsed pidepunktid õpetajatele – kirjeldada iga programmi puhul, kuidas see toetab RÕK’i eesmärke. Ja lisada ka see, kuidas toetab kestliku arengu eesmärke.
* Ranniku ja jõgede programmi puhul kindlasti rõhutada, et vaatlusel peaks osalema nii kevadel kui sügisel ning ka lindude puhul – enne poegi ja peale poegi.
1. **KAASAMINE JA KOMMUNIKATSIOON –**
* BSP tegevuste infot tasub minna jagama loodusteaduste õpetajate ühingu üritustele (geograafia ja bioloogia õpetajate liit jne)
* Teha selgelt vahet GLOBE ja BSP tegevuste vahel, leida koostöökohti laagrite korraldamise osas.
* Huvikooli ringijuhtidele tutvustada BSP tegevusi!
* Noored Kooli osalejatele tutvustada kohe samuti BSP võrgustikus osalemise võimalusi.
* Gedy (BSP koordinaator) hakkab riiklike programmikoordinaatoritega Skype koosolekuid pidama, et ühiselt programme arendada.
* Koolidele on vaja luua BSP äpi kasutamist tutvustavaid koolitusi ja rääkida PlutoF süsteemi võimalustest (tulevikus tahame andmebaasid ühildada just selle platvormiga ja meil on kontaktid Tartu Ülikoolist Allan Zirk ning Marko Peterson selleks). Oleks hea see lisada Viinistul toimuvasse BSP õpilaste laagri osaks juba!
* Iga ürituse kohta teha pressitead koos osalevate koolide nimekirjaga ning ühiselt osalevate inimestega kirjutada lühike kokkuvõttev artikkel Bioneeri, õpetajate lehte või Kägusse.
* Google listi lisamine (uued õpetajad, seminaride materjalid jne) on hea, aga võiks olla ka interaktiivsem suhtlus, nt loome Facebook Grupi Eesti BSP õpetajatele. ***Kuna aga UNESCO ühendkoolide õpetajate FB grupp on olemas, siis tasub sinna liita BSP õpetajad ja jagada ühes grupis nii BSP kui UNESCO ühendkoolide infot ja koolid saavad valida, millega tegelevad.*** Olemas oleva suletud grupi nimi on

# [UNESCO ühendkoolide õpetajad](https://www.facebook.com/groups/329245567173364/?ref=group_header)

***Kõik BSP õpetajad on oodatud selle FB grupiga liituma ja Mai Mikkelsaar UNESCO ERK’ist kiidab teie gruppi sisenemise taotluse ära ning siis saame juba infot omavahel jagada. (***[***https://www.facebook.com/groups/329245567173364/?fref=ts***](https://www.facebook.com/groups/329245567173364/?fref=ts)***)***

Samas on olemas ka BSP oma FB leht, kuhu kõik õpetajad on oodatud üles laadima oma pilte, ideid, ainekavasid, kutseid külla, kutsid projektidest osa võtma, konkurssides osalemise võimalusi jm BSP teemadega seonduvat: <https://www.facebook.com/unesco.bsp>

1. **Töötuba: Õpilaste BSP laagri korraldamine augustis-septembris (ideede kogumine, õpilaste kaasamine)**

Otsustasime, et laagrisse tuleb 30 õpilst ja 10 õpetajat, laager toimub Viinistul ja saame kasutada Pärispea poolsaare vahvaid õpperadasid ja vb külastada Mohni saart.

Laager peaks kestma 3 päeva ja sobivad kuupäevad õpetajatele on 25.-27.august! Kivimeid võiks õpetama tulla Kaarel Orvik. Laagris võiks kindlasti olla ka linnuvaatlus ning uuendatud jõgede programm + PlutoF ja BSP äpi kasutamise töötuba. Laager on hea koht, kus teha reklaami ka sgisel tulevale BSP veebiviktoriinile.

Õpetajad leiavad kiiresti õpilased, kes laagris osaleda saavad neil kuupäevadel ja Gedy paneb ajajooksul paika laagri programmi.

Õpilased palun registreerida siin hiljemalt 20.augustiks: <https://goo.gl/forms/mJF0BPERW0jbQbZk1>